Medlemsmøte i Vardal bygdekvinnelag 16. januar 2020 | Bygdekvinnelaget
Håvard Åsengen fra AMK.
Leder Gerd Turid ønsker velkommen
Tema førstehjelp og bruk av hjertestarter.
Medlemsmøte i Vardal bygdekvinnelag 16. januar 2020
VBK samlet 36 medlemmer til årets første møte på Øverbykafeen.
Leder Turid Rødningsand ønsket velkommen med kloke, varmende ord og informerte om prosjekter som var i gang. Videre vil det bli søkt om midler til å sette i gang et 4 dagers matkurs for barn i august. Laget har anskaffet ny takke, og det blir tilbud om flatbrødkurs i mars. Det ble også informert om innføring av nytt medlemsregister.
Kveldens hovedtema var Førstehjelp og bruk av hjertestarter.
Vi fikk besøk av Håvard Åsengen fra AMK-sentralen for Vestoppland. Han formidlet på en klar og tydelig måte ved å ta utgangspunkt i Kjeden som redder liv. Den beskriver fire tiltak som må gjøres. Tidlig varsling til 113. Der vil man bli veiledet om hva man skal gjøre inntil ambulansen kommer. Tidlig hjerte-lunge-redning (HLR). Hjertestartere finnes på mange arbeidsplasser og offentlige steder og er avgjørende for overlevelsen.
Hvert minutt teller! Det er bedre å gjøre noe. Det verste er å ikke gjøre noe. Det anbefales appen 113 som vil angi nøyaktig der du ringer fra. Ikke dumt å friske opp et førstehjelpskurs også!
Kirsten Lange Moe delte to dikt med oss i medlemmenes 5 minutter. Det kom inn 2580 kr på åresalg, som vanlig var det mange fine gevinster. Takk til vertskapet denne kvelden, Blomhaug/ Vindingstad, som sto for nydelige snitter og kaker til kaffen. Turid avrundet det hele med å la oss tenke over det vi kan være takknemlige for og rette fokus mot det vi liker best.